

 **REPUBLIKA HRVATSKA**

**BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **Općinski načelnik**

**KLASA:340-01/19-03/1**

**URBROJ: 2123-05-01-19-1**

**U Šandrovcu, 20.03.2019. godine**

Na temelju članka 123. - 133. Zakona o cestama ("Narodne novine" broj 84/11, 22/13 i 54/13) **Općina Šandrovac objavljuje**

**JAVNI POZIV**

**Ovim pozivom obavještavaju se nositelji stvarnih prava na nekretninama koje graniče sa zemljištem (u nastavku: nositelji stvarnih prava) na kojem su izgrađene nerazvrstane ceste Ravneš - Pupelica dužine cca 2300 m, izgrađene na** **k.č. br. 1023, 1130 k.o. Ravneš i k.č. br. 644 k.o. Pupelica o započinjanju postupka evidentiranja nerazvrstane ceste koje je vlasnik Općina Šandrovac.**

Snimku izvedenog stanja i geodetski elaborat izvedenog stanja predmetne ceste izradit će ovlašteni inženjer geodezije Branko Ćurić, Geodetski ured "Metra" d.o.o. Bjelovar, Ferde Rusana 2a.

Općina Šandrovac započet će s obilježavanjem granica zemljišta na kojem su izgrađene nerazvrstane ceste dana 25.03.2019. godine u vremenu do 9,00 - 13,00 sati uz stručnu pomoć ovlaštenog inženjera geodezije koji se brine da lomne točke granica zemljišta budu ispravno stabilizirane i obilježene.

**Nositelji stvarnih prava uvid u Geodetski elaborat izvedenog stanja mogu izvršiti, kao i zatražiti eventualna dodatna pojašnjenja dana 02. 04. 2019. godine** od 8,00 do 13,00 sati u prostorijama Geodetskog ureda "Metra" d.o.o. Bjelovar, Trg Hrvatskog sokola 6a.

 Načelnik Općine Šandrovac

 Josip Dekalić